Historien er efterhånden af ældre dato og jeg kan desværre ikke finde nogen form for dokumentation i mine gemmer, men den lyder således :
I 1994 flyttede min daværende samlever og kort tid efter solgte jeg en vogmandsforretning jeg dengang havde. Jeg fik job hos en vognmand hvor jeg skulle køre som eksportchauffør, kort tid efter foreslog han mig at blive fast udstationeret i Norge, hvor jeg skulle bo i en lejlighed som han havde i Oslo. Tilfældet ville at mine forældres TV i deres sommerhus gik i stykker, så jeg tilbød at de kunne få mit , da jeg jo alligevel aldrig var hjemme. Min fatter hentede det, jeg gik på posthuset og udfyldte en afmeldingsblanket og troede at så var den potte ude. Men ak, da jeg kom hjem efter en 3 måneder lå der et nyt Girokort med licensopkrævning. Jeg ringede til DR og forklarede dem sagen, men de påstod at de ikke havde modtaget noget, og fastholdt at jeg skulle betale og evt. indsende en ny afmelding. Se - betale ville jeg under ingen omstændigheder og ny afmelding fik jeg ikke lige tid at hente da jeg skulle afsted igen. Da jeg næste gang var hjemme lå der nu en rykker med gebyr og næste kvartal påført. Ringede endnu engang og fik samme "standardsvar" ? som sidst. Jeg sagde de kunne rende og hønse og at de ikke fik en krone.
Tiden gik, og regningen og rykkerne blev større og flere, men i mellemtiden var jeg blevet erklæret personlig konkurs efter salget af min butik, hvor der af forskellige årsager opstod en større skattegæld. Dette gjorde at Skat indeholdt 20 % af min løn og at DR dermed ikke kunne gøre krav om det samme, da grænsen for dette er ...20 % *haha*.
I 1996 bliver jeg gift, og siger til min nye kone at vi hellere må melde hende til licensen da de jo er efter mig i forvejen. Det gør vi så, men efter ca 14 dage kommer der en opkrævning i MIT navn, samt besked om at jeg i forvejen skylder dem i retning af 3700.- for tidligere. Jeg skriver nu til DR og gør opmrksom på at det må være en fejl da det er min kones lejlighed jeg er flyttet ind i og at det er hendes fjernsyn som der skal betales for. Svaret kommer efter en uges tid: De har valgt at sende det i mit navn DA DE HAR EN SAG PÅ MIG I FORVEJEN.
Jeg skriver til dem en gang til hvor jeg gør det klart at det er ikke dem som bestemmer hvem i husstanden som står for licensen og at fremtidige indbetalinger vil blive foretaget i min kones navn. Derefter hører jeg ikke mere, før næste girokort - med mit navn på !!!
Nu blev jeg så endnu mere stædig, og tænkte : ok konens penge vil de ikke have...og mine får de fandme ikke !
I år 2000 bliver jeg så skilt - og flytter for mig selv. Kort tid efter ligger der en besked, licensmanden har været der og smidt en tilmeldingsblanket ind da de kan se der ikke bliver betalt på adressen. Nej for jeg har stadig ikke noget TV - ingen radio og kører iøvrigt stadig eksport og er væk hjemmefra ca 260 dage om året.
Dette gentager sig flere gange, licensmanden træffer mig stadig ikke, sjovt nok, og så en dag ringer jeg til DR og siger til dem at nu er jeg godt træt af deres chikane af min postkasse og om de ikke fatter efter 8 - 10 besøg at jeg aldrig er hjemme og derfor heller ikke ser TV ? Så spørger damen mig guddødemig om jeg var sikker på at jeg ikke havde noget TV ? Eller evt en radio i min bil ( nu havde jeg så ikke en bil på det tidspunkt ) så NEJ FOR H... da så FAT det dog !
SÅ langt om længe ligger der en indkaldelse til fogedretten, nu var min gæld oppe i omkring de 7000.- og noget. Får mine forældre til at lave en erklæring om at det er korrekt at de har overtaget mit TV i 1994, får en eklæring fra min tidligere vognmand at det er korrekt jag har været udtsationeret i 1994-95. Finder div lønseddeler frem fra årene jeg havde kørt eksport samt brevene fra DR i spørgsmålet om det var mig eller min ekskone som var licenshaver og drager afsted til fogedretten i Rødovre.
Det viser sig dér at det kun er mig og en dommer som er i retten - ingen repræsentant for DR er tilstede !
Fogeddommeren kigger det hele igennem og siger at det da var et væld af dokumentation jeg havde med dér, og at det så ud til at ihvertfald tiden fra jeg skrev til dem ang. ekskonen kunne jeg ikke gøres betalingspligtig for, for derefter havde de jo ifølge deres eget svar jo været opmærksom på at det IKKE var mig som skulle betale. Men iørvrigt var det klogt at sende afmelding af licens som anbefalet brev, for det var ikke den første sag af den art han så, hvor DR påstod at der ikke forelå nogen afmelding !!!
Han ville nu sende det hele tilbage og så indkalde til en ny fogedsag, og så måtte sagsøger jo møde op og forklare sig.
Nogen tid senere møder jeg så op igen, stadig ingen representant for DR...."Thi kendes for ret...sagsøgers krav er hermed afvist" !!!